open-index/open-wikipedia-markdown huggingface dataset:
Bαουχινία

Η Βαουχινία είναι ένα μεγάλο γένος ανθοφόρων φυτών της υποοικογένειας Cercidoideae και της φυλής Bauhinieae, της μεγάλης οικογένειας ανθοφόρων φυτών Fabaceae, με παντροπική κατανομή. Το γένος πήρε το όνομά του από τους αδελφούς Bauhin, Gaspard και Johann, Ελβετο-Γάλλους βοτανολόγους.

Πολλά είδη φυτεύονται ευρέως στις τροπικές περιοχές **ως ορχιδέες**, ιδιαίτερα στην Ινδία, τη Σρι Λάνκα, το Βιετνάμ, το Νεπάλ και τη νοτιοανατολική Κίνα. Άλλα κοινά ονόματα περιλαμβάνουν το έβενο του βουνού.

Μέρη ορισμένων ειδών των βαουχινιών, όπως η B. purpurea και η B. malabarica, χρησιμοποιούνται στη φιλιππινέζικη κουζίνα (γνωστά συλλογικά ως alinbánban ή alinbángbang,[1] «πεταλούδα»).

## Περιγραφή
H Βαουχινία φτάνει συνήθως σε ύψος 6-12 μέτρα και τα κλαδιά της απλώνονται 3-6 μέτρα προς τα έξω. Τα λοβωτά φύλλα έχουν συνήθως διάμετρο 10-15 εκατοστά.

Τα πεντάπέταλα άνθη έχουν διάμετρο 7.5-12.5 cm, είναι συνήθως σε αποχρώσεις του κόκκινου, ροζ, μοβ, πορτοκαλί ή κίτρινου και συχνά είναι αρωματικά. Το δέντρο αρχίζει να ανθίζει στα τέλη του χειμώνα και συχνά συνεχίζει να ανθίζει μέχρι τις αρχές του καλοκαιριού.

## Καλλιέργεια
Η αναπαραγωγή των ειδών Bauhinia γίνεται από σπόρους ή μοσχεύματα. Αναπτύσσονται σε αλκαλικά εδάφη και δεν αντέχουν σε αλατούχα περιβάλλοντα. Προτιμάται η πλήρης έκθεση στον ήλιο, αλλά μπορούν να καλλιεργηθούν και σε μερική ηλιοφάνεια. Το καλοκαίρι απαιτείται άφθονο πότισμα, ενώ το χειμώνα απαιτείται μέτρια υγρασία.

## Είδη
δεξιά|μικρογραφία|''<a href="https://en.wikipedia.org/wiki/Bauhinia_acuminata" rel="mw:ExtLink" title="Bauhinia acuminata" class="cx-link" data-linkid="220">Bauhinia acuminata</a>''
δεξιά|μικρογραφία|Καρπός Bauhinia corifolia
δεξιά|μικρογραφία|''Μονάντρα Μπαουχίνια''
[δεξιά|μικρογραφία|''[:en:Bauhinia_natalensis|Bauhinia natalensis*]]
[[Αρχείο:Bauhinia_phoenicea_-_Scarlet_Bauhinia_flowers_at_Makutta.jpg|δεξιά|μικρογραφία|*Bauhinia phoenicea*]]
[[Αρχείο:Bauhinia_purpurea_(2744986882).jpg|δεξιά|μικρογραφία|*Bauhinia purpurea*]]
[[Αρχείο:Bauhinia_racemosa_(5447902634).jpg|δεξιά|μικρογραφία|*Bauhinia racemosa*]]
[[Αρχείο:Bauhinia_tomentosa_(8606310758).jpg|δεξιά|μικρογραφία|*Bauhinia tomentosa'']]
μικρογραφία|Λουλούδι Bauhinia x blakeana
μικρογραφία|Η Bauhinia variegata είναι σχεδόν χωρίς φύλλα κατά τη διάρκεια της ανθοφορίας. Οι Bauhinia purpurea και Bauhinia blakeana, που συχνά συγχέονται με την B. variegata, έχουν φύλλα κατά τη διάρκεια της ανθοφορίας.

## Αναφορές
Κατάλογος προέδρων της Δημοκρατίας του Κονγκό

Αυτός είναι ένας κατάλογος των προέδρων της Δημοκρατίας του Κονγκό (γαλλικά: *Président de la République du Congo*) από τη θεσμοθέτηση του αξιώματος του προέδρου το 1960 έως σήμερα.

Συνολικά έξι άτομα έχουν υπηρετήσει ως Πρόεδροι της Δημοκρατίας του Κονγκό (χωρίς να υπολογίζονται ένας υπηρεσιακός/προσωρινός αρχηγός κράτους και δύο συλλογικές προεδρίες). Επιπλέον, ένα άτομο, ο Ντενί Σασού Νγκουέσσο, έχει υπηρετήσει σε δύο μη συνεχόμενες θητείες.

## Όρια θητείας
Το νέο σύνταγμα του 2015 κατήργησε το όριο ηλικίας, μείωσε τη διάρκεια της προεδρικής θητείας από επτά σε πέντε έτη και επέκτεινε τα όρια θητειών από δύο σε τρεις.

## Κατάλογος κατόχων του αξιώματος
;Πολιτικά κόμματα

;Άλλες συνεργασίες

;Κατάσταση

## Σημειώσεις

## Ιστορική γραμμή

## Τελευταίες εκλογές

## Δείτε επίσης

* Κατάλογος πρωθυπουργών της Δημοκρατίας του Κονγκό

## Παραπομπές

## Εξωτερικοί σύνδεσμοι
* World Statesmen (Congo-Brazzaville)

*
Θεμιστοκλής Βολίδης

Ο **Θεμιστοκλής Βολίδης** (1875-1944) ήταν Έλληνας βυζαντινολόγος και θεολόγος, που γεννήθηκε στη Δρόβιανη της Β. Ηπείρου και πέθανε στην Αθήνα.

Ο Βολίδης είχε πάρει διδακτορικό από τη Θεολογική Σχολή του Πανεπιστημίου Αθηνών και ύστερα από τη Φιλοσοφική Σχολή του Πανεπιστημίου του Μονάχου, όπου είχε καθηγητή τον Κρουμπάχερ. Διετέλεσε διευθυντής της Πατριαρχικής Βιβλιοθήκης της Αλεξανδρείας, γενικός επόπτης των βιβλιοθηκών και κειμηλιοθηκών μοναστηριών της Ελλάδας και επιμελητής των χειρογράφων της Εθνικής Βιβλιοθήκης. Πραγματοποίησε παλαιογραφικές έρευνες στη Μονή του Σινά.

Ο Θεμιστοκλής Βολίδης συγκαταλέγεται μεταξύ των ιδρυτικών μελών της Εταιρείας Βυζαντινών Σπουδών. Μελέτες του με παλαιογραφικό και βυζαντινολογικό κυρίως περιεχόμενο έχουν δημοσιευθεί στην Επετηρίδα Βυζαντινών Σπουδών και στο Δελτίο της Ιστορικής και Εθνολογικής Εταιρείας. Μεταξύ άλλων, δημοσίευσε ανέκδοτες έως τότε επιστολές του Αδαμαντίου Κοραή προς τον Δημήτριο Υψηλάντη, το *Πολίτευμα* του Ρήγα και το * Αδαμαντίου Κοραή Σημειώσεις εις το προσωρινόν πολίτευμα της Ελλάδος* (1822). Εκτός της σταδιοδρομίας του, ο Βολίδης αγωνίσθηκε για το βορειοηπειρωτικό.

## Παραπομπές


## Πηγές
* Νικόλαος Λ. Φορόπουλος: το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 8, σελ. 688

Κατηγορία:Έλληνες βυζαντινολόγοι
Κατηγορία:Έλληνες θεολόγοι
Κατηγορία:Παλαιογράφοι
Ιωάννης Βολλάνδος

Ο **Ζαν Μπολάν** (γαλλ. *Jean Bolland*, , 13 Αυγούστου 1596 &ndash; 12 Σεπτεμβρίου 1665), ή εξελληνισμένα **Ιωάννης Βολλάνδος**, ήταν Φλαμανδός Ιησουίτης ιερέας, θεολόγος και εξέχων αγιολόγος.

Το κυριότερο επίτευγμα του Βολλάνδου υπήρξε η σύνταξη των 5 πρώτων τόμων των *Βίων των Αγίων* στη λατινική γλώσσα, με τίτλο *[[Acta Sanctorum]]*, μία σειρά που συνεχίσθηκε από αρκετούς άλλους Ιησουίτες, οι οποίοι μετά τον θάνατό του δημιούργησαν τη λεγόμενη Κοινότητα ή Εταιρεία των Βολλανδιστών και έγιναν γνωστοί ως **«Βολλανδιστές»**

Ο Μπολάν γεννήθηκε στο χωριό Ζυλμόν (*Julémont*), στο σημερινό Βέλγιο, βορειοανατολικώς της πόλεως της Λιέγης (το χωριό *Bolland*, από το οποίο η οικογένεια πήρε το επώνυμό της, βρίσκεται επίσης κοντά εκεί).

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμ. 8

Κατηγορία:Βέλγοι αγιολόγοι
Κατηγορία:Βέλγοι εκδότες
Κατηγορία:Ιησουίτες
Κατηγορία:Ρωμαιοκαθολικοί ιερείς του 17ου αιώνα
Kονσταντέν Φρανσουά Σασεμπέφ, κόμης ντε Βολνέ

Ο **Kονσταντέν Φρανσουά Σασεμπέφ, κόμης ντε Βολνέ** (, 23 Απριλίου 1833 &ndash; 27 Αυγούστου 1900), ήταν Γάλλος συγγραφέας, φιλόσοφος, ιστορικός και ανατολιστής, ενώ αναμίχθηκε και στην πολιτική.

Σπούδασε κλασικές γλώσσες στη Σορβόννη και συνδέθηκε με τους κύκλους των Γάλλων φιλοσόφων του 18ου αιώνα. Ταξίδεψε στην Αίγυπτο και τη Συρία, και διέμεινε επί οκτώ μήνες σε κοπτική μονή του Λιβάνου για να μάθει την αραβική γλώσσα. Το δίτομο έργο του *Ταξίδι στην Αίγυπτο και Συρία* (1787-1788) χρησίμευσε στον ίδιο τον Μέγα Ναπολέοντα ως οδηγός στην εκστρατεία του στην Αίγυπτο. Το επόμενο έργο του, με τίτλο *Considérations sur la guerre des Turcs et de la Russie* (= «σκέψεις επί του ρωσοτουρκικού πολέμου», 1788), εξετίμησε τόσο πολύ η Μεγάλη Αικατερίνη της Ρωσίας, ώστε απένειμε στο συγγραφέα χρυσό μετάλλιο. Στην επαναστατημένη Γαλλία ο ντε Βολνέ εκλέχθηκε μέλος (και γραμματέας) της Συντακτικής Συνελεύσεως, όπου υπερασπίσθηκε με πάθος τις δημοκρατικές αρχές.

Το 1791 εμφανίσθηκε το δοκίμιο του ντε Βολνέ για τη φιλοσοφία της ιστορίας με τίτλο *Les Ruines, ou méditations sur les révolutions des empires*. Παρέχει ένα όραμα για τη συνένωση όλων των θρησκειών μέσω της αναγνωρίσεως των κοινών αληθειών που βρίσκονται στις βάσεις όλων τους.

## Παραπομπές


## Πηγές
* Το λήμμα «Βολνέ Kωνσταντίνος Φραγκίσκος, κόμης ντε-» στη *Νέα Ελληνική Εγκυκλοπαίδεια* «Χάρη Πάτση», τόμος 8

Κατηγορία:Γάλλοι μη μυθοπλαστικοί συγγραφείς
Κατηγορία:Γάλλοι φιλόσοφοι
Κατηγορία:Γάλλοι ακαδημαϊκοί
Αντουάν Βολόν

Ο **Αντουάν Βολόν** (, 23 Απριλίου 1833 &ndash; 27 Αυγούστου 1900) , ήταν Γάλλος ζωγράφος του κινήματος του ρεαλισμού, γνωστότερος για τις νεκρές φύσεις του και τις τοπιογραφίες του. Ο Βολόν ήταν όσο ακόμα ζούσε μια επιτυχημένη διασημότητα με εξαιρετική φήμη. Το 2004 εξάλλου, έντυπο της γκαλερί *PaceWildenstein* της Νέας Υόρκης υπεστήριξε ότι «η θέση του στην ιστορία της γαλλικής ζωγραφικής δεν έχει ακόμη εκτιμηθεί δεόντως».

## Παραπομπές


## Πηγές
* Το λήμμα «Βολλόν Αντώνιος» στη *Νέα Ελληνική Εγκυκλοπαίδεια* «Χάρη Πάτση», τόμος 8

Κατηγορία:Γάλλοι ζωγράφοι του 19ου αιώνα
Κατηγορία:Ρεαλιστές ζωγράφοι
Κατάλογος πρωθυπουργών της Δημοκρατίας του Κονγκό

Ο **Πρωθυπουργός της Δημοκρατίας του Κονγκό** είναι ο τίτλος που δίνεται στο πρόσωπο που ηγείται της κυβέρνησης μετά την ανεξαρτησία της αφρικανικής χώρας της Δημοκρατίας του Κονγκό (ονομαζόμενης και Κονγκό-Μπραζαβίλ) το 1960. Η χώρα ονομαζόταν *Δημοκρατία του Κονγκό* μεταξύ 1960 και 1970, *[[Λαϊκή Δημοκρατία του Κονγκό (Μπραζαβίλ)|Λαϊκή Δημοκρατία του Κονγκό]]* μεταξύ 1970 και 1992, και ξανά *Δημοκρατία του Κονγκό* από το 1992.

Ο κατάλογος των προσώπων που υπηρέτησαν ως πρωθυπουργοί στη χώρα έχει ως εξής:

## Πρωθυπουργοί της Δημοκρατίας του Κονγκό (1960-σήμερα)
**Πολιτικά κόμματα**

## Ιστορική γραμμή

## Σημειώσεις και παραπομπές

## Δείτε επίσης

Κατάλογος προέδρων της Δημοκρατίας του Κονγκό

## Εξωτερικοί σύνδεσμοι

World Statesmen - Republic of Congo

Κονγκό, Δημοκρατια
Βολκός

Ο **βολκός** είναι αλιευτικό εργαλείο που λειτουργεί περίπου όπως η απόχη και χρησιμοποιείται για το ψάρεμα κυρίως χελιών. Αποτελείται συνήθως από ένα κυλινδρικό δίχτυ στερεωμένο σε ξύλινα ή μεταλλικά στεφάνια, που σχηματίζει ένα μακρουλό κυλινδρικό δικτυωτό καλάθι. Το πίσω άκρο, από το οποίο εξάγεται το πιασμένο ψάρι, δένεται σταθερά και στερεώνεται σε έναν πάσσαλο, ενώ στο εμπρόσθιο συναρμόζεται ένας δικτυωτός κώνος, που συγκρατεί το ψάρι όταν μπει μέσα. Από τη στεφάνη εισόδου διαχωρίζονται δύο δικτυωτά πτερύγια-οδηγοί, τα οποία επίσης στερεώνονται σε πασσάλους. Ο βολκός τοποθετείται στους βυθούς ποταμών, λιμνών, λιμνοθαλασσών και των θαλασσών κοντά στην ακτή. Για το ψάρεμα χελιού, ο βολκός τοποθετείται προς την κατεύθυνση του ρεύματος, ενώ για το ψάρεμα σολωμού η τοποθέτησή του γίνεται προς την αντίθετη κατεύθυνση. Τα ψάρια που εισέρχονται από την είσοδο του διχτυού προχωρούν διαδοχικά από τμήμα σε τμήμα και καταλήγουν στην άκρη, όπου και εγκλωβίζονται.

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 8

Βολκος
Φλεγμονώδης νόσος της πυέλου

**Η φλεγμονώδης νόσος της πυέλου (ΦΝΠ)**, γνωστή και ως **φλεγμονώδης διαταραχή της πυέλου**, είναι μια λοίμωξη των εσωτερικών γεννητικών οργάνων της γυναίκας, δηλαδή της μήτρας, των σαλπίγγων και των ωοθηκών, και του εσωτερικού της πυέλου. Συχνά μπορεί να μην υπάρχουν συμπτώματα. Τα σημάδια και τα συμπτώματα, όταν αυτά υπάρχουν, ενδέχεται να περιλαμβάνουν πόνο χαμηλά στην κοιλιά, κολπικές εκκρίσεις, πυρετό, αίσθημα καύσου κατά την ούρηση, πόνο κατά τη σεξουαλική επαφή, αιμορραγία μετά τη σεξουαλική επαφή ή ακανόνιστη εμμηνόρροια. Αν μείνει χωρίς αγωγή, η ΦΝΠ μπορεί να οδηγήσει σε μακροπρόθεσμες επιπλοκές, συμπεριλαμβανομένης της υπογονιμότητας, της εξωμήτριας κύησης, του χρόνιου πυελικού πόνου και του καρκίνου.

Η πάθηση προκαλείται από βακτήρια που εξαπλώνονται από τον κόλπο και τον τραχήλο της μήτρας. Λοιμώξεις από ''Ναϊσσέρια της γονόρροιας'' ή από *[[Χλαμύδια|Χλαμύδια του τραχώματος]]* παρουσιάζονται στο 75 έως 90% των περιπτώσεων. Συχνά εμπλέκονται πολλά διαφορετικά βακτήρια. Χωρίς αγωγή, περίπου το 10% των ασθενών με χλαμύδια και το 40% των ασθενών με γονόρροια θα αναπτύξουν ΦΝΠ. Οι παράγοντες κινδύνου είναι γενικά όμοιοι με εκείνους των σεξουαλικά μεταδιδόμενων λοιμώξεων και περιλαμβάνουν τον μεγάλο αριθμό σεξουαλικών συντρόφων και τη χρήση ουσιών. Οι κολπικές πλύσεις ενδέχεται επίσης να αυξήσουν τον κίνδυνο. Η διάγνωση βασίζεται συνήθως στα σημάδια και στα συμπτώματα που εμφανίζονται. Συνιστάται να εξετάζεται το ενδεχόμενο της ασθένειας σε όλες τις γυναίκες που βρίσκονται σε αναπαραγωγική ηλικία και έχουν πόνο χαμηλά στην κοιλιά. Η οριστική διάγνωση της ΦΝΠ γίνεται με την εύρεση πύου στις σάλπιγγες κατά τη διάρκεια λαπαροσκοπικής επέμβασης. Το υπερηχογράφημα μπορεί επίσης να φανεί χρήσιμο στη διάγνωση.

Οι προσπάθειες για την πρόληψη της νόσου περιλαμβάνουν την αποχή από σεξουαλικές επαφές ή τους λίγους σεξουαλικούς συντρόφους και τη χρήση προφυλακτικού. Ο έλεγχος γυναικών που διατρέχουν κίνδυνο λοίμωξης από χλαμύδια και η χορήγηση αγωγής μειώνουν τον κίνδυνο εκδήλωσης ΦΝΠ. Αν κατά τη διάγνωση υπάρχουν αμφιβολίες, συνήθως συνιστάται η λήψη αγωγής. Οι σεξουαλικοί σύντροφοι της γυναίκας θα πρέπει επίσης να λάβουν αγωγή.  Σε όσες γυναίκες εμφανίζουν ήπια ή μέτρια συμπτώματα, συνιστάται η χορήγηση εφάπαξ ένεσης με το αντιβιοτικό κεφτριαξόνη, και για δύο εβδομάδες δοξυκυκλίνης και πιθανώς μετρονιδαζόλης από το στόμα. Σε όσες ασθενείς δεν παρουσιάζουν βελτίωση μετά από τρεις ημέρες ή νοσούν βαριά, θα πρέπει να χορηγούνται ενδοφλέβια αντιβιοτικά. 

Το 2008 εμφανίστηκαν παγκοσμίως περίπου 106 εκατομμύρια περιπτώσεις χλαμυδίων και 106 εκατομμύρια περιπτώσεις γονόρροιας. Ο αριθμός των περιπτώσεων ΦΝΠ, ωστόσο, δεν είναι σαφής. Εκτιμάται ότι η ΦΝΠ επηρεάζει ετησίως περίπου το 1,5% των νεαρών γυναικών.  Στις Ηνωμένες Πολιτείες εκτιμάται ότι επηρεάζει κάθε χρόνο περίπου ένα εκατομμύριο ανθρώπους. Ένας τύπος ενδομήτριου σπειράματος (IUD), γνωστός ως ασπίδα Dalkon, οδήγησε τη δεκαετία του 1970 σε αυξημένα ποσοστά ΦΝΠ. Τα σύγχρονα IUD δεν συνδέονται με αυτό το πρόβλημα μετά τον πρώτο μήνα χρήσης.

## Αναφορές
Νους, μηχανές και Γκέντελ

Το **Νους, μηχανές και Γκέντελ** (Αγγλικά: *Minds, Machines and Gödel*) είναι φιλοσοφικό δοκίμιο του 1959 του Βρετανού φιλοσόφου Τζον Λούκας (John Lucas). Στο δοκίμιο υποστηρίζεται ότι ένας ανθρώπινος μαθηματικός δεν μπορεί να αναπαρασταθεί με ακρίβεια από ένα αλγοριθμικό αυτόματο. Ο Τζον Λούκας επικαλούμενος το πρώτο θεώρημα της μη πληρότητας του Γκέντελ, υποστήριξε ότι για οποιοδήποτε αλγοριθμικό αυτόματο, θα υπήρχε κάποιος μαθηματικός τύπος που δε θα μπορούσε να αποδείξει, αλλά που ο ανθρώπινος μαθηματικός θα μπορούσε να δει και να δείξει ότι είναι αληθής. Συνεπώς κανένας ηλεκτρονικός υπολογιστής δεν μπορεί να φτάσει την ανθρώπινη νοημοσύνη. Ως εκ τούτου, δεν μπορεί να υπάρξει η τεχνολογική μοναδικότητα, διότι το ανθρώπινο μυαλό δεν είναι μηχανή.

Το δοκίμιο δημοσιεύθηκε το 1961 στο περιοδικό *Philosophy*.

## Αντιδράσεις και κριτική
Το επιχείρημα του Λούκας προκάλεσε εκτενή φιλοσοφική συζήτηση. Ορισμένοι φιλόσοφοι υποστήριξαν ότι το επιχείρημα προϋποθέτει πως ο άνθρωπος μπορεί να γνωρίζει τη συνέπεια του συστήματος που χρησιμοποιεί, κάτι που δεν είναι αυτονόητο. Άλλοι αντέτειναν ότι ένας μηχανισμός θα μπορούσε να επεκτείνεται διαδοχικά με νέα αξιώματα, παρακάμπτοντας τον περιορισμό που περιγράφει ο Λούκας. Επιπλέον, ορισμένοι θεωρούν ότι ο αλγόριθμος που ακολουθεί το ανθρώπινο μυαλό είναι τόσο περίπλοκος που μπορεί να είμαστε για πάντα ανίκανοι να διατυπώσουμε τη δική μας πρόταση Γκέντελ. Αν ναι, τότε ίσως δεν μπορούμε να δούμε την αλήθεια της δικής μας πρότασης του Γκέντελ και επομένως μπορεί να μην είμαστε διαφορετικοί από τις μηχανές τελικά.

Ο ίδιος ο Κουρτ Γκέντελ πίστευε ότι το πρώτο θεώρημα της μη πληρότητας δείχνει ότι είτε ο ανθρώπινος νους δεν είναι μηχανή είτε υπάρχουν άλυτα μαθηματικά προβλήματα.

Παρά τις αντιρρήσεις, το άρθρο παραμένει σημαντικό σημείο αναφοράς στη φιλοσοφία του νου και στη θεωρία υπολογισιμότητας.

## Δείτε επίσης
* Φιλοσοφία της Τεχνητής Νοημοσύνης

## Παραπομπές


Κατηγορία:Δοκίμια
Κατηγορία:Τεχνητή νοημοσύνη
Μητροπολίτης Ντιτρόιτ Νικόλαος

Ο **Μητροπολίτης Νικόλαος** (κατά κόσμον *Πισσάρης*, Γκλένς Φολς της Νέα Υόρκης, 11 Αυγούστου 1953), είναι Έλληνας ομογενής θεολόγος και ιεράρχης του Οικουμενικού Πατριαρχείου, ο οποίος διατελεί Μητροπολίτης Ντιτρόιτ από το 1999.

## Βιογραφικά στοιχεία
Ο κατά κόσμον Νικόλαος Πίσσαρης γεννήθηκε στην πόλη Γκλένς Φολς της Κομητείας Γουόρεν της Νέας Υόρκης το 1953. Σπούδασε γαλλική φιλολογία στο Πανεπιστήμιο Κολγκέιτ, από όπου αποφοίτησε με διάκριση το 1975. Ακολούθως, σπούδασε θεολογία στη  Θεολογική Σχολή του Τιμίου Σταυρού Βοστώνης, από όπου αποφοίτησε το 1978, ενώ στη συνέχεια πραγματοποίησε μεταπτυχιακές σπουδές θεολογίας. Επιπλέον, πραγματοποίησε μεταπτυχιακές σπουδές στη Θεολογική Σχολή του Εθνικού και Καποδιστριακού Πανεπιστημίου Αθηνών.

Χειροτονήθηκε διάκονος και ακολούθως πρεσβύτερος το 1991 από τον Επίσκοπο Πιττσβούργου Μάξιμο. Αρχικά, διετέλεσε Πρωτοσύγκελλος της Ιεράς Επισκοπής Πιττσβούργου έως το 1995 και ακολούθως ως Πρωτοσύγκελλος της Ιεράς Επισκοπής Ντιτρόιτ από το 1995 έως το 1997. Το 1997 διορίστηκε ιερατικός προϊστάμενος της Κοινότητας του Τιμίου Σταυρού στο Μπρούκλιν της Νέας Υόρκης.

Στις 3 Απριλίου 1999 χειροτονήθηκε Επίσκοπος Ντιτρόιτ από τον Αρχιεπίσκοπο Αμερικής Σπυρίδωνα. Στις 20 Δεκεμβρίου 2002, μετά την προαγωγή της Ιεράς Επισκοπής Ντητρόιτ σε Μητρόπολη προήχθη σε μητροπολίτη.

## Παραπομπές

Νικόλαος
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
I'm in Touch with Your World

Το "**I’m in Touch with Your World**" είναι ένα τραγούδι του αμερικανικού rock συγκροτήματος The Cars, από το πρώτο άλμπουμ τους, *[[The Cars (άλμπουμ)|The Cars]]*. Το έγραψε ο Ρικ Όκασεκ.

## Παρασκήνιο
Το "I’m in Touch with Your World" περιλαμβάνει πολλά παράξενα ηχητικά εφέ τα οποία παίζονται από τον Γκρεγκ Χοκς. Ο Χοκς είπε: «Αυτό ήταν πάντα ένα από τα αγαπημένα μου για να παίζω ζωντανά.»  Συνέχισε: «Επιπλέον, σκέφτηκα ότι θα ήταν διασκεδαστικό για τον κόσμο να το παρακολουθεί οπτικά.»  Ο στίχος "everything is science fiction" ήταν αποτέλεσμα του ότι ο Χοκς παρερμήνευσε τους αρχικούς στίχους του Όκασεκ, "everything you say is fiction". Εξ ου και το ασαφές ηχητικό εφέ μετά τη γραμμή. Ο Όκασεκ το άλλαξε για να το προσαρμόσει σε αυτό. (Ένθετες σημειώσεις για το The Cars Deluxe Edition, Rhino, 1999)

Εκτός από το ότι κυκλοφόρησε από το *The Cars*, το τραγούδι εμφανίστηκε ως B-side στο πρώτο single του συγκροτήματος, "Just What I Needed".

## Υποδοχή
Το "I'm in Touch with Your World" έχει λάβει ανάμεικτες αξιολογήσεις από τους κριτικούς. Ο κριτικός του *[[Rolling Stone]]*, Κιτ Ράχιλς, είπε ότι «τα 'I'm in Touch with Your World' και 'Moving in Stereo' είναι τα είδη των τραγουδιών τα οποία πιστοποιούν το κακό όνομα της ψυχεδέλειας.»  Στην κριτική του *Billboard* για το *The Cars* το 1978, σημείωσαν το "I'm in Touch with Your World" ως ένα από τα «καλύτερα κομμάτια» του άλμπουμ, ενώ ο Τζάιμε Γουέλτον, συγγραφέας του *[[1001 Albums You Must Hear Before You Die]]*, είπε ότι το τραγούδι «χρησιμοποιεί μια ποικιλία ηχητικών εφέ η οποία θα ήταν άνετα σε ένα καρτούν των *[[Looney Tunes]]*.»  Ο αρθρογράφος του *[[Pitchfork (ιστοσελίδα)|Pitchfork Media]]*, Ράιαν Σρέιμπερ, είπε: «Τραγούδια όπως τα 'I'm in Touch with Your World' και 'Don't Cha Stop', για να μην πω περισσότερα, δεν είναι από τα καλύτερα τραγούδια τα οποία έχει δημιουργήσει η rock μουσική.» 

## Προσωπικό

* Ρικ Όκασεκ – κύρια φωνητικά, ρυθμική κιθάρα
* Έλιοτ Ίστον – κιθάρα, δεύτερα φωνητικά
* Μπέντζαμιν Ορ – δεύτερα φωνητικά, μπάσο
* Ντέιβιντ Ρόμπινσον – ντραμς, κρουστά, δεύτερα φωνητικά
* Γκρεγκ Χοκς – πλήκτρα, κρουστά, δεύτερα φωνητικά

## Παραπομπές

Κατηγορία:Τραγούδια των The Cars
Κατηγορία:Τραγούδια του 1978
Κεραυνός Μακουίν

Ο **Μοντγκόμερι «Κεραυνός» Μακουίν** (**Montgomery "Lightning" McQueen**) είναι πλασματικό ανθρωπομορφικό αγωνιστικό στοκ αυτοκίνητο και ο πρωταγωνιστής της σειράς ταινιών *[[Αυτοκίνητα (σειρά ταινιών)|Αυτοκίνητα]]* των Disney/Pixar. Δημιουργήθηκε από τους Τζον Λάσιτερ, Τζο Ρανφτ και Χόρχεν Κλούμπιεν. Εκφωνήθηκε από τον Όουεν Γουίλσον στις ταινίες κινουμένων σχεδίων *[[Αυτοκίνητα (ταινία)|Αυτοκίνητα]]* (2006), *[[Αυτοκίνητα 2]]* (2011) και *[[Αυτοκίνητα 3]]* (2017) και στην τηλεοπτική σειρά *[[Αυτοκίνητα στο Δρόμο]]* (2022) και από τον Κιθ Φέργκιουσον στη σειρά *[[Ένα Καρτούν από τα Αυτοκίνητα]]* (2008–2014) και στην πλειοψηφία των βιντεοπαιχνιδιών του franchise.  

Στο *Αυτοκίνητα*, ο Κεραυνός απεικονίζεται αρχικά ως ταλαντούχος αλλά αλαζόνας πρωτάρης στη σειρά αγώνων του Κυπέλου Πίστον, ο οποίος εγκλωβίζεται σε μια μικρή πόλη με όνομα «Τα Μπουζί της Ωραίας Ελένης», όπου μαθαίνει για την ταπεινότητα και τη φιλία από τους ντόπιους. Κατά τη διάρκεια της επαγγελματικής του καριέρας, πέτυχε αρκετές νίκες στο Κύπελο Πίστον. Στο *Αυτοκίνητα 2*, αγωνίζεται στο Παγκόσμιο Γκραν Πρι, ενώ ο φίλος του, Μπάρμπας, άθελά του παρασύρεται σε μια κατασκοπευτική αποστολή. Στο *Αυτοκίνητα 3*, αγωνίζεται να αποδεχτεί τη συνταξιοδότηση και αναλαμβάνει τον ρόλο του μέντορα της Κρουζ Ραμίρεζ.  

Αν και έλαβε μικτή ανταπόκριση από τους κριτικούς στην πρώτη ταινία, ο Κεραυνός έγινε ένας αναγνωρίσιμος χαρακτήρας και η μασκότ του franchise *Αυτοκίνητα* και έχει συμπεριληφθεί σε διάφορα εμπορικά προϊόντα. Οι κριτικοί τον έχουν περιγράψει ως ένα από τα καλύτερα και πιο εικονικά αυτοκίνητα στην ιστορία του κινηματογράφου.  

## Παραπομπές

Κατηγορία:Αυτοκίνητα (franchise)
Κατηγορία:Χαρακτήρες κινουμένων σχεδίων
Μωρίς Πιαλά

Ο **Μωρίς Πιαλά** (, 31 Αυγούστου 1925 &ndash; 11 Ιανουαρίου 2003) ήταν Γάλλος κινηματογραφικός σκηνοθέτης, σεναριογράφος και περιστασιακά ηθοποιός, γνωστός για το αυστηρό και μη συναισθηματικό ύφος των ταινιών του. Το έργο του χαρακτηρίζεται πολλές φορές ως «ρεαλιστικό», αλλά και πολλοί κριτικοί του κινηματογράφου παραδέχονται ότι δεν ταιριάζει με τον παραδοσιακό ορισμό του ρεαλισμού.

Λέγεται ότι τα έργα του Πιαλά έχουν ξεμπερδέψει με τους μανιερισμούς, και ότι οι εξιστορήσεις του από την καθημερινή ζωή δίνουν τη γλυκόπικρη φύση του γαλλικού μικροαστισμού. Αυτό έδωσε και ταινίες που χαρακτηρίζονται από ένα ψυχολογικό αφηγηματικό στιλ και οι υποθέσεις τους διαδραματίζονται συχνά έξω από τις μητροπόλεις.

## Ζωή και σταδιοδρομία
Ο Πιαλά γεννήθηκε στο χωριό *Cunlhat*, στον νομό Πουί-ντε-Ντομ. Αρχικώς σκόπευε να σπουδάσει ζωγραφική, αλλά έχοντας αποκτήσει μια κάμερα σε ηλικία 16 ετών δοκίμασε τις ικανότητές του στο ντοκιμαντέρ προτού γυρίσει την πρώτη του αξιόλογη ταινία μικρού μήκους, τη *L'amour existe*, το 1960.

Δημιούργησε το πρώτο του έργο μεγάλου μήκους σε κάπως προχωρημένη ηλικία (43 ετών), αλλά η ταινία, το *L'enfance nue*, κέρδισε το Βραβείο Ζαν Βιγκό. Σε μια σταδιοδρομία 35 ετών ο Πιαλά ολοκλήρωσε 10 ταινίες μεγάλου μήκους, αρκετές από τις οποίες (ιδίως η *[[Λουλού (ταινία)|Λουλού]]*) έχουν ερμηνευθεί ως αυτοβιογραφικές. Με το *[[Κάτω από τον ήλιο του Σατανά (ταινία)|Κάτω από τον ήλιο του Σατανά]]*, όπου έπαιζε ο Ζεράρ Ντεπαρντιέ, ο Πιαλά κέρδισε τον Χρυσό Φοίνικα στο Φεστιβάλ Κινηματογράφου των Καννών του 1987.

Σε μια μεταθανάτια αποτίμηση στο περιοδικό *Positif*, ο κριτικός Noël Herpe απεκάλεσε το στιλ του Πιαλά «νατουραλισμό που γεννήθηκε μέσα από φορμαλισμό». Στον αγγλόγλωσσο κόσμο οι κριτικοί συγκρίνουν συχνά τον Πιαλά με τον Αμερικανό σχεδόν σύγχρονό του Τζον Κασσαβέτης.

## Φιλμογραφία
### Ως σκηνοθέτης
#### Μεγάλου μήκους
* *[[L'enfance nue]]* (1968)
* *Nous ne vieillirons pas ensemble* (1972)
* *La gueule ouverte* (1974) 
* *Passe ton bac d'abord* (1978)
* *[[Λουλού (ταινία)|Λουλού]]* (1980)
* *[[Στους έρωτές μας]]* (1983)
* *Police* (1985)
* *[[Κάτω από τον ήλιο του Σατανά (ταινία)|Κάτω από τον ήλιο του Σατανά]]* (1987)
* *Van Gogh* (1991)
* *Le Garçu* (1995)

#### Μικρού μήκους (επιλογή)
* *Drôles de bobines* (1957)
* *L'Ombre familière* (1958)
* *L'amour existe* (1960)
* *Janine* (1961)
* *Maître Galip* (1962)
* *Jardins d'Arabie* (1963)
* *Byzance* (1964)
* *Pehlivan* (1964)

## Παραπομπές


Κατηγορία:Γάλλοι σκηνοθέτες κινηματογράφου
Κατηγορία:Γάλλοι σεναριογράφοι
Κατηγορία:Γάλλοι ηθοποιοί κινηματογράφου
Κατηγορία:Ενταφιασμοί στο Κοιμητήριο του Μονπαρνάς
Μαρία Βόλτου

Η **Μαρία** ή **Μαρίκα Βόλτου** ήταν Ελληνίδα συγγραφέας-πεζογράφος και λογία, που άκμασε στο πρώτο μισό του 20ού αιώνα. Ως γόνος της Οικογένειας Βόλτου από τη Ζαγορά του Πηλίου, ήταν κόρη του ευεργέτη Παναγιώτη Βόλτου και σύζυγος του Αλέκου Φωτιάδη.

Με το λογοτεχνικό ψευδώνυμο **Άργα Πήλεια**, η Μαρία Βόλτου δημοσίευσε τόμο με πεζοτράγουδα το 1919, ενώ με το πραγματικό πατρικό όνομά της εξέδωσε το μυθιστόρημα *Λεβαντινισμοί!* (Αλεξάνδρεια 1921).

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 8, σελ. 705

Κατηγορία:Ελληνίδες συγγραφείς
Κατσαροσίτης

Ο **κατσαροσίτης** (αγγλ. *katsarosite*) είναι σπάνιο ορυκτό του ψευδαργύρου, που από χημικής απόψεως αποτελεί ένυδρο οξαλικό ψευδάργυρο, δηλαδή το μετά ψευδαργύρου άλας του οξαλικού οξέος. Είναι το αντίστοιχο του χουμπολντίνη, με ψευδάργυρο στη θέση του σιδήρου. Ο κατσαροσίτης κρυσταλλώνεται στο μονοκλινές σύστημα και εμφανίζεται με τη μορφή λεπτών κοκκοειδών έως γεωειδών κρυστάλλων, συνήθως στρογγυλευμένων με μέση διάμετρο 30 μm. Το χρώμα εξαρτάται από παρουσία ιχνών δισθενούς σιδήρου (Fe2+).

Η ονομασία του ορυκτού προέρχεται από το επώνυμο του Ηρακλή Κατσαρού, ενός Λαυρεώτη που ηγήθηκε ως οδηγός σε πάμπολλες επιστημονικές, αρχαιολογικές και ορυκτολογικές επισκέψεις στο αρχαίο σύστημα ορυχείων του Λαυρίου. Χαρακτηριστικά δείγματα κατσαροσίτη υπάρχουν στις συλλογές του Institut für Mineralogie und Kristallographie του Πανεπιστημίου της Βιέννης (αρ. καταλόγου HS13.977) και στο Ορυκτολογικό Μουσείο του Λαυρίου, Λεωφ. Ανδρέα Κορδέλλα (αρ. καταλόγου T3201)https://lavrion.gr/Minerals/K/Katsarosite.html.

## Παραπομπές


Κατηγορία:Ορυκτά του ψευδαργύρου
Κατηγορία:Οξαλικά
Νύρτινγκεν

Το **Νύρτινγκεν** (γερμ. *Nürtingen*) είναι πόλη της Βάδης-Βυρτεμβέργης στη νοτιοδυτική Γερμανία, κτισμένη επί του ποταμού Νέκαρ, με πληθυσμό 41.447 κατοίκους το 2023. Αναφέρεται για πρώτη φορά σε γραπτή ιστορική πηγή το έτος 1046 μ.Χ.. Η πόλη φημίζεται για το ερειπωμένο κάστρο της, που υπέστη μεγάλες καταστροφές στον Τριακονταετή Πόλεμο, καθώς και για την παλαιά οδογέφυρα και έχει γραφικό ιστορικό κέντρο.

## Παραπομπές


Νυρτινγκεν
Οικοδομικός Συνεταιρισμός Υπαλλήλων ΔΕΗ Κορινθίας

Ο **Οικοδομικός Συνεταιρισμός Υπαλλήλων ΔΕΗ** Ξυλοκάστρου απογράφεται ως ξεχωριστός οικισμός της Πελοποννήσου στην Περιφερειακή Ενότητα Κορινθίας  και τον Δήμο Ξυλοκάστρου - Ευρωστίνης για πρώτη φορά το 1981. Βρίσκεται δίπλα από τα νότια παράλια του Κορινθιακού, σε υψόμετρο 40 μέτρων, γειτονικά και νοτιοανατολικά από το Μελίσσι ενώ στη βόρεια άκρη του περνάει η Ολυμπία Οδός. Απέχει περίπου 8 χιλιόμετρα Α.-ΝΑ. από το κέντρο του Ξυλοκάστρου (έδρα του δήμου) και 36 χιλιόμετρα βορειοδυτικά από την Κόρινθο. 

Σύμφωνα με το Πρόγραμμα «Καλλικράτης» μαζί με το Μελίσσι αποτελούν την κοινότητα Μελισσίου που υπάγεται στη Δημοτική Ενότητα Ξυλοκάστρου του Δήμου Ξυλοκάστρου-Ευρωστίνης ενώ σύμφωνα με την απογραφή 2021 απογράφησαν 74 κάτοικοι.

## Παραπομπές


Κατηγορία:Χωριά της περιφερειακής ενότητας Κορινθίας
Κατηγορία:Δήμος Ξυλοκάστρου - Ευρωστίνης
Απόδειξη μηδενικής γνώσης

Στην κρυπτογραφία , μια απόδειξη μηδενικής γνώσης (γνωστή και ως απόδειξη ZK ή ZKP ) είναι ένα πρωτόκολλο στο οποίο ένα μέρος (ο αποδεικτικός φορέας) μπορεί να πείσει ένα άλλο μέρος (τον επαληθευτή) ότι κάποια δεδομένη δήλωση είναι αληθής, χωρίς να μεταφέρει στον επαληθευτή καμία πληροφορία πέρα ​​από το απλό γεγονός της αλήθειας αυτής της δήλωσης. Η διαίσθηση πίσω από την μη τετριμμένη φύση των αποδείξεων μηδενικής γνώσης είναι ότι είναι ασήμαντο να αποδειχθεί η κατοχή των σχετικών πληροφοριών απλώς αποκαλύπτοντάς τες. Το δύσκολο κομμάτι είναι να αποδειχθεί αυτή η κατοχή χωρίς να αποκαλυφθεί αυτή η πληροφορία (ή οποιαδήποτε πτυχή της).

Δεδομένου ότι κάποιος θα πρέπει να είναι σε θέση να παράγει απόδειξη για κάποια δήλωση μόνο όταν κατέχει ορισμένες μυστικές πληροφορίες που συνδέονται με τη δήλωση, ο επαληθευτής, ακόμη και αφού έχει πειστεί για την αλήθεια της δήλωσης μέσω μιας απόδειξης μηδενικής γνώσης, θα πρέπει παρόλα αυτά να μην είναι σε θέση να αποδείξει τη δήλωση σε περαιτέρω τρίτους.

Οι αποδείξεις μηδενικής γνώσης μπορούν να είναι διαδραστικές, που σημαίνει ότι ο αποδεικτικός φορέας και ο επαληθευτής ανταλλάσσουν μηνύματα σύμφωνα με κάποιο πρωτόκολλο, ή μη διαδραστικές, που σημαίνει ότι ο επαληθευτής πείθεται από ένα μόνο μήνυμα αποδεικτικού φορέα και δεν απαιτείται άλλη επικοινωνία. Στο τυπικό μοντέλο , απαιτείται αλληλεπίδραση, εκτός από τις ασήμαντες αποδείξεις προβλημάτων BPP . Στα κοινά μοντέλα τυχαίας συμβολοσειράς και τυχαίου μαντείου , υπάρχουν μη διαδραστικές αποδείξεις μηδενικής γνώσης . Η ευρετική Fiat-Shamir μπορεί να χρησιμοποιηθεί για τον μετασχηματισμό ορισμένων διαδραστικών αποδείξεων μηδενικής γνώσης σε μη διαδραστικές.
Εδμόνδος ντε λα Πολ (διοικητής του Καλαί)

Ο σερ **Εδμόνδος ντε λα Πολ**, αγγλ.: *Edmund de la Pole* (απεβ. το 1419) ήταν Άγγλος ιππότης και διοικητής του Καλαί.

Ήταν ο 2ος γιος του σερ Γουλιέλμου ντε λα Πολ του Χαλ, και νεότερος αδελφός του Μιχαήλ ντε λα Πολ 1ου κόμη του Σάφολκ.

Ήταν διοικητής του κάστρου του Καλαί, και ελεγκτής της πόλης από το 1384 έως το 1388.

Διετέλεσε υψηλός σερίφης του Κέιμπριτζσιρ και του Χάντινγκτονσιρ για το 1389 και ειρηνοδίκης (JP) από το 1390. Διετέλεσε ιππότης της επαρχίας, (Μέλος του Κοινοβουλίου, MP) για το Μπάκιγχαμσιρ το 1376 και το 1383, και για το Κέιμπριτζσιρ το 1395.

Με την 1η του σύζυγο, Ελίζαμπεθ ντε Ώντλο, κόρη του Ριχάρδου ντε Ώντλο και αδελφή του Εδμόνδο ντε Ώντλο από το Μπόαρσταλ του Μπάκιγχαμσιρ και του Χάντλοου του Κεντ, απέκτησε την Ελισάβετ ντε λα Πολ (14 Ιουλίου 1362 - 14 Δεκεμβρίου 1403), η οποία παντρεύτηκε τον σερ Ίνγκραμ Μπρούιν από το Σάουθ Όκεντον του Έσσεξ (Τίτσφιλντ, Χάμσιρ, 6 Δεκεμβρίου 1353 - 12 Αυγούστου 1400, θαμμένος στο Σάουθ Όκεντον, Έσσεξ), εγγονό του Μωρίς λε Μπρυν 1ου βαρόνου του Μπρυν. 

Η 2η σύζυγός του ήταν η Μωντ, κόρη του Ιωάννη Λόβετ, με την οποία απέκτησε έναν γιο, τον Γουόλτερ, ο οποίος έγινε φύλακας της Ιρλανδίας.

Απεβίωσε στις 3 Αυγούστου 1419 στην έδρα του στο Μπόαρστολ του Μπάκιγχαμσιρ.

## Αναφορές
* Ιστορία του Κοινοβουλίου POLE, Edmund de la (περίπου 1387-1419) του κάστρου Boarstall, Bucks και Dernford στο Sawston, Cambs
* GE Cokayne· με τους Vicary Gibbs, HA Doubleday, Geoffrey H. White, Duncan Warrand και Lord Howard de Walden, επιμελητές, The Complete Peerage of England, Scotland, Ireland, Great Britain and the United Kingdom, Extant, Extinct or Dormant, νέα έκδοση, 13 τόμοι σε 14 (1910–1959· ανατύπωση σε 6 τόμους, Gloucester, Ηνωμένο Βασίλειο: Alan Sutton Publishing, 2000), τόμος II, σελ.&nbsp;355–356.
* Οικόσημα του Βίλλεμεντ

## Παραπομπές

Κατηγορία:Οικογένεια ντε λα Πολ
Ιλμπέρ Ορταϊλί

Ο **Ιλμπέρ Ορταϊλί** (, Μπρέγκεντς, 21 Μαΐου 1947 - Κωνσταντινούπολη, 13 Μαρτίου 2026) ήταν Τούρκος ιστορικός και καθηγητής ιστορίας, ταταρικής καταγωγής στο Πανεπιστήμιο MEF, στο Πανεπιστήμιο Γαλατασαράι στην Κωνσταντινούπολη και στο Πανεπιστήμιο Μπιλκέντ στην Άγκυρα. Το 2005, διορίστηκε διευθυντής του Μουσείου Τοπ Καπί στην Κωνσταντινούπολη, μέχρι τη συνταξιοδότησή του το 2012.

## Παραπομπές


## Εξωτερικοί σύνδεσμοι
* 
* 

Κατηγορία:Τούρκοι ιστορικοί
Μιχαήλ ντε λα Πολ, 1ος κόμης του Σάφολκ

Ο **Μιχαήλ ντε λα Πολ, 1ος κόμης του Σάφολκ, 1ος βαρόνος ντε λα Πολ**, αγγλ.: *Michael de la Pole, 1st Earl of Suffolk, 1st Baron de la Pole* (π. 1330 5 Σεπτεμβρίου 1389) του Κάστρου Γουίνγκφιλντ στο Σάφολκ, ήταν Άγγλος χρηματοδότης και λόρδος Καγκελάριος της Αγγλίας.

Επωφελήθηκε από τον πλούτο και την επιρροή του πατέρα του στην Αυλή. Επίσης, καθώς ο πεθερός του ήταν ο κύριος διοικητής του Μαύρου Πρίγκιπα, ο ντε λα Πολ ήταν αρχικά μέλος του κύκλου του, καθώς και κοντά στον Ιωάννη της Γάνδης 1ο δούκα του Λάνκαστερ, υπό τη σημαία του οποίου πολέμησε. Ωστόσο, αργότερα ο σύγχρονός του Φρουασάρ  παρουσίασε τη σχέση του με τον Ιωάννη της Γάνδης ως ψυχρανθείσα, λόγω του ότι ο ντε λα Πολ και ο βασιλιάς Ριχάρδος Β΄ ευνοούσαν την ειρήνη, ενώ ο Γάνδης ευνοούσε τη συνέχιση του πολέμου στην Ευρώπη. 

## Καταγωγή
Ήταν ο μεγαλύτερος γιος του σερ Γουλιέλμου ντε λα Πολ (απεβ. 1366), αρχι-βαρόνου του Οικονομικού, εμπόρου μαλλιού από το Κίνγκστον-επί-του-Χαλ, ο οποίος, μετά την κατάρρευση των Φλωρεντινών τραπεζιτών οικογενειών Μπάρντι και Περούτσι, αναδείχθηκε ως ο κύριος χρηματοδότης του βασιλιά Εδουάρδου Γ΄. Ο νεότερος αδελφός του ήταν ο Εδμόνδος ντε λα Πολ.

## Σταδιοδρομία

## Εξορία και το τέλος
Μετά τη νίκη των Εφέσεων στη Γέφυρα Ράντκοτ (Δεκέμβριος 1387) και πριν από τη συνεδρίαση του Ανελέητου Κοινοβουλίου τον Φεβρουάριο του 1388, ο ντε λα Πολ διέφυγε έξυπνα στο Παρίσι, γλιτώνοντας έτσι την τύχη του σερ Νικολάου Μπρέμπρ και του Ανώτατου Δικαστή Ροβέρτου Τρεσίλιαν. Παρέμεινε στη Γαλλία για το υπόλοιπο της ζωής του. Καταδικάστηκε ερήμην, ο τίτλος και η περιουσία του αφαιρέθηκαν. 

## Οικογένεια
μικρογραφία|150εσ|Ο θυρεός του Γουίνγκφιλντ για τον Μιχαήλ ντε λα Πολ 1ο κόμη του Σάφολκ.

Νυμφεύτηκε την Αικατερίνη Γουίνγκφιλντ (1340–1386), κόρη και κληρονόμο του σερ Ιωάννη ντε Γουίνγκφιλντ (απεβ. π. 1361) από το Κάστρο Γουίνγκφιλντ στο Σάφολκ, κύριου διοικητή του Εδουάρδου του Γούντστοκ του Μαύρου Πρίγκιπα (πατέρα του βασιλιά Ριχάρδου Β΄), με τον οποίο απέκτησε οκτώ παιδιά: 

* Μιχαήλ, 2ος κόμης του Σάφολκ (1361–1415), υποστηρικτής του Ερρίκου Δ΄ και αντίπαλος του Ριχάρδου. Ανέκτησε τον τίτλο του πατέρα του με την άνοδο του Ερρίκου Δ΄ στον θρόνο το 1399, και απεβίωσε στην πολιορκία του Αρφλέρ.
* Θωμάς (1363-1415),
* Γουλιέλμος (γενν. 1365),
* Ριχάρδος (π. 1367 1402). Απεβίωσε χωρίς απογόνους.
* Ιωάννης (π. 1369 1415).
* Άννα (γενν. π. 1373), χήρα του σερ Ζεράρ ντε Λισλ. Η Άννα νυμφεύτηκε έπειτα τον Ροβέρτο Θόρλεϋ, δικηγόρο. και η κόρη τους Μαργαρίτα Θόρλεϋ παντρεύτηκε τον Ρέτζιναλντ Γουέστ 6ο βαρόνο ντε λα Γουόρ. Έτσι, ο ντε λα Πολ ήταν πρόγονος του Ριχάρδο Γουέστ 7ο βαρόνο ντε λα Γουόρ, ο οποίος πολέμησε στο πλευρό των Λάνκαστερ στους Πολέμους των Δύο Ρόδων και του γιου του Θωμά Γουέστ 8ου βαρόνου ντε λα Γουόρ (π. 1457 11 Οκτωβρίου 1525), αυλικός και στρατιωτικός διοικητής κατά τη διάρκεια της βασιλείας του Ερρίκου Ζ΄ και του Ερρίκου Η΄.
* Eλισάβετ (γενν. π. 1377).
* Mαργαρίτα (γενν. π. 1386).

## Δείτε επίσης
* Λίστα λόρδων καγκελάριων και λόρδων κηδεμόνων

## Σημειώσεις

## Εξωτερικοί σύνδεσμοι
* Πτώση της οικογένειας de la Pole Archived

Κατηγορία:Οικογένεια ντε λα Πολ
Σκουπαίικα Κορινθίας

Τα **Σκουπαίικα** είναι οικισμός της Πελοποννήσου στην Περιφερειακή Ενότητα Κορινθίας.

## Γενικά στοιχεία
Τα Σκουπαίικα βρίσκονται προς τα νότια παράλια του Κορινθιακού κόλπου, σε υψόμετρο 60 μέτρων ενώ απέχουν περίπου 16 χιλιόμετρα Δ.-ΒΔ. από το κέντρο του Ξυλοκάστρου (έδρα του δήμου). Δημιουργήθηκαν από κατοίκους της ορεινής Σκούπας (σημερινή Καλλιθέα, σε απόσταση 14 χιλιόμετρα Ν.-ΝΔ.) οι οποίοι σταδιακά τα επέλεξαν ως μόνιμη κατοικία τους. Για τον λόγο αυτό το χωριό αποκαλείται και ως **Καλλιθέα**. Αξιοθέατα του είναι η εκκλησία του Αγίου Χαραλάμπους (του 1958 - κτισμένο από τους κατοίκους), το πέτρινο γεφυράκι (του 1850, κτισμένο από Ιταλούς μάστορες) πάνω από το Σκουπέϊκο Ρέμα (την κατάληξη του Φαραγγιού Καλλιθέας ή Αγίου Λουκά). 

Αναφέρονται επίσημα, ως ξεχωριστός οικισμός, το 1928 να προσαρτώνται στην κοινότητα Σκούπας. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με την Καλλιθέα αποτελούν την Κοινότητα Καλλιθέας, που υπάγεται στη Δημοτική Ενότητα Ξυλοκάστρου του Δήμου Ξυλοκάστρου-Ευρωστίνης και σύμφωνα με την απογραφή 2021 απογράφησαν 12 κάτοικοι. 

## Εξωτερικοί σύνδεσμοι

* Καλλιθέα Κορινθίας - Η πανέμορφη εκκλησία του χωριού, ο Άγιος Χαράλαμπος στο youtube.com.

## Παραπομπές


Σκουπαίικα
Κατηγορία:Δήμος Ξυλοκάστρου - Ευρωστίνης
Μιχαήλ ντε λα Πολ, 3ος κόμης του Σάφολκ

μικρογραφία|150εσ|Ό θυρεός του ντε λα Πολ, με τα τρία κεφάλια λεοπάρδαλης.

Ο **Μιχαήλ ντε λα Πολ,** 3ος κόμης του Σάφολκ, αγγλ.: *Michael de la Pole, 3rd Earl of Suffolk* (1395 25 Οκτωβρίου 1415) ήταν Άγγλος ευγενής, ο μεγαλύτερος γιος του Μιχαήλ ντε λα Πολ 2ου κόμη του Σάφολκ και της Αικατερίνης ντε Στάφορντ.

Έφερε 20 οπλισμένους άνδρες και 60 τοξότες στη Γαλλία το 1415, μαζί με τον πατέρα του, ο οποίος απεβίωσε στην πολιορκία του Αρφλέρ.  Έτσι, ο Μιχαήλ διαδέχθηκε τον τίτλο εκείνου, αλλά τον απόλαυσε μόνο για λίγο, καθώς σκοτώθηκε επτά εβδομάδες αργότερα στη Μάχη του Αζενκούρ,  ένα από τα λίγα σημαντικά θύματα των Άγγλων στη μάχη.

Ο Μιχαήλ ντε λα Πολ νυμφεύτηκε πριν από τον Νοέμβριο του 1403 την Ελισάβετ Μόουμπρεϋ, κόρη του Θωμά 1ου δούκα του Νόρφολκ. 

Τον διαδέχθηκε ο αδελφός του Γουλιέλμος. Η παράδοση αναφέρει ότι ο Μιχαήλ τάφηκε είτε στη Μονή Μπάτλεϋ στο Σάφολκ, του οποίου ήταν ο κηδεμόνας, είτε στην εκκλησία της *Σαιντ Μαίρη της Παρθένου* στο Έουελμ του Όξφορντσιρ.

## Δείτε επίσης
* Ιάκωβος Χάουαρντ 3ος κόμης του Σάφολκ

## Παραπομπές


Κατηγορία:Οικογένεια ντε λα Πολ
Τζαμί Κουλ Σαρίφ

Το **Τζαμί Κουλ Σαρίφ** (, ) είναι τζαμί που βρίσκεται στο Κρεμλίνο του Καζάν, το οποίο θεωρούνταν — κατά την εποχή της κατασκευής του — ένα από τα μεγαλύτερα τζαμιά στη Ρωσία και στην Ευρώπη, εκτός της Κωνσταντινούπολης.

## Ιστορία
Αρχικά, το τζαμί χτίστηκε στο Κρεμλίνο του Καζάν τον 16ο αιώνα. Ονομάστηκε προς τιμήν του Κουλ Σαρίφ, ο οποίος ήταν θρησκευτικός λόγιος και υπηρέτησε εκεί. Ο Κουλ Σαρίφ πέθανε μαζί με πολλούς από τους μαθητές του ενώ υπερασπιζόταν το Καζάν από τις ρωσικές δυνάμεις το 1552 κατά την Πολιορκία του Καζάν, και το τζαμί καταστράφηκε από τις δυνάμεις του Ιβάν του Τρομερού. Πιστεύεται ότι το κτίριο διέθετε μιναρέδες, τόσο με τη μορφή τρούλλων όσο και σκηνών. Το σημερινό κτίριο αποτελεί αντικατάσταση, κατασκευάστηκε στις πρώτες δεκαετίες του 21ου αιώνα και ολοκληρώθηκε το 2005.
μικρογραφία|Το τζαμί παρουσιάζει πολλές λεπτομέρειες μέσω ψηφιδωτών, διακοσμητικών στοιχείων, καλλιγραφίας και άλλων στοιχείων.

## Δείτε επίσης
* Ισλάμ στη Ρωσία

## Παραπομπές


## Εξωτερικοί σύνδεσμοι

* 
* Kul Sharif video
* Kul Sharif mosque on "Russian mosques"
* Kul Sharif Mosque (Kazan)

Κατηγορία:Τζαμιά στη Ρωσία
Κατηγορία:Κτίρια και κατασκευές στο Καζάν
Γιαν Ρομέο Παβλόβσκι

Ο **Γιαν Ρομέο Παβλόβσκι** (Jan Romeo Pawłowski, γενν. τον Νοέμβριο του 1960) είναι πολωνός ιεράρχης της Ρωμαιοκαθολικής Εκκλησίας που υπηρετεί διπλωματικά την Αγία Έδρα. Υπηρετεί ως Αποστολικός Νούντσιος στην Ελλάδας από τη 1 Δεκεμβρίου 2022.

## Βιογραφία
Ο Παβλόβσκι γεννήθηκε στις 23 Νοεμβρίου του 1960 στο Μπισκούπιτς της Πολωνίας και χειροτονήθηκε ιερέας τον Ιούνιο του 1985. Το 1987-1991 σπούδασε στο Ποντιφικό Πανεπιστήμιο, όπου έλαβε δίπλωμα στο Κανονικό Δίκαιο. 

## Διπλωματική σταδιοδρομία
Ο Παβλόβσκι συνέχισε τις σπουδές του ώστε να υπηρετήσει την Αγία Έδρα διπλωματικά. Στις 18 Μαρτίου του 2009 ανυψώθηκε σε αρχιεπίσκοπος και διορίστηκε αποστολικός νούντσιος στη Δημοκρατία του Κονγκό και στη Γκαμπόν.

Στις 7 Δεκεμβρίου του 2015, ο Παβλόβσκι διορίστηκε εργαζόμενος στη Γραμματεία του Κράτους του Βατικανού. Το 2017 ο πάπας Φραγκίσκος τον διόρισε επικεφαλή του νεοδημιουργηθέντα τρίτου τμήματος της Γραμματείας, του Τμήματος για το Διπλωματικό Προσωπικό.

Στις 1 Δεκεμβρίου του 2022, ο πάπας Φραγκίσκος τον διόρισε αποστολικό νούντσιο στην Ελλάδα.

## Παραπομπές

Κατηγορία:Αποστολικοί Νούντσιοι στην Ελλάδα
Κατηγορία:Πολωνοί Καθολικοί
Ιρανική αντιπολίτευση

Η **ιρανική αντιπολίτευση** αποτελείται από διάφορες ομάδες που αντιτίθενται στην κυβέρνηση της Ισλαμικής Δημοκρατίας και στην τρέχουσα θεοκρατική κληρική ηγεσία των Σιιτών Μουσουλμάνων στο Ιράν. Αυτές οι ομάδες ιδεολογικά ποικίλουν, συμπεριλαμβάνοντας ρεπουμπλικανούς, φιλομοναρχικούς, κοσμικούς εθνικιστές, σοσιαλιστές, κομμουνιστές, εθνοτικούς αυτονομιστές (π.χ. Κούρδοι εθνικιστές), υποστηρικτές της δυτικής φιλελεύθερης δημοκρατίας και ισλαμιστές (συμπεριλαμβανομένων Σιιτών Μουσουλμάνων αντιφρονούντων και ιδιαίτερα από Σουνίτες Σαλαφιστές και Κούρδους Ισλαμιστές).

Εντός του Ιράν, πραγματοποιήθηκαν μαζικές αντικαθεστωτικές διαδηλώσεις τον Ιανουάριο του 2026. Καταστάλθηκαν μέσω σκληρών επιχειρήσεων καταστολής από τις δυνάμεις ασφαλείας, με χιλιάδες νεκρούς και δεκάδες χιλιάδες συλληφθέντες.

## Παραπομπές


Κατηγορία:Αντιπολίτευση
Εντομοδέστης

Ο **εντομοδέστης** (επιστημονική-λατινική ονομασία *Entomodestes*) είναι γένος πτηνών που ανήκει στην οικογένεια της τσίχλας και του κότσυφα, τις κιχλίδες. Στη φύση συναντώνται σε υγρά δάση μεγαλύτερου υψομέτρου, στις Άνδεις της Νότιας Αμερικής. Το κάτω μέρος του σώματος είναι μαύρο, όπως και η κεφαλή, με λευκό τμήμα στο κάτω μέρος του προσώπου. Υπάρχουν τα εξής δύο είδη εντομοδέστη:

* *[[Entomodestes coracinus]]* ή εντομοδέστης ο μέλας (Κολομβία και κράτος του Ισημερινού), στον οποίο και το επάνω μέρος του σώματος είναι μαύρο
* *[[Entomodestes leucotis]]* ή εντομοδέστης ο λευκώτιος

Εντομοδεστης
Κυκλόψιττα

Η **κυκλόψιττα** (επιστημονική-λατινική ονομασία *Cyclopsitta*) είναι γένος πτηνών που ανήκει στην τάξη των παπαγάλων, τα ψιττακόμορφα. Σήμερα αναγνωρίζονται ευρύτερα τα εξής 4 είδη κυκλόψιττας, όλα ιθαγενή της Νέας Γουινέας:

* *Cyclopsitta diophthalma*
* *Cyclopsitta desmarestii*
* *Cyclopsitta edwardsii*
* *Cyclopsitta salvadorii*

## Παραπομπές


Κυκλοψιττ
Βόραγο

Το **βόραγο** (λατινική-επιστημονική ονομασία *Borago*) είναι γένος αγγειόσπερμων φυτών, που ανήκει στην οικογένεια του «μη με λησμόνει»: τα ομώνυμα βοραγινοειδή. Τη δεκαετία του 1960 θεωρείτο ότι το γένος περιελάμβανε επτά είδη, ενώ σήμερα είναι ευρύτερα αποδεκτά τα εξής 5 είδη, όλα ποώδη φυτά, ιθαγενή της Λεκάνης της Μεσογείου, από τα οποία το *[[Borago officinalis]]*, γνωστό με τις κοινές ονομασίες μπουράντζα, βορατσίνο και αρμπέτα, έχει εισαχθεί και καλλιεργείται σε όλη τη Γη:

* *Borago longifolia*
* *Borago morisiana*
* *[[Borago officinalis]] *
* *[[Borago pygmaea]] *
* *Borago trabutii*

## Παραπομπές


Βοραγο
Μουσείο Κλάιστ

Το **Μουσείο Κλάιστ** () είναι μουσείο αφιερωμένο στη ζωή και το έργο του Γερμανού λογοτέχνη Χάινριχ φον Κλάιστ και βρίσκεται στην οδό Faberstraße 7, στη Φραγκφούρτη επί του Όντερ.

Το πρώτο Μουσείο Κλάιστ λειτούργησε από το 1922 στην οικία όπου είχε γεννηθεί ο Κλάιστ, με οργάνωση από την Εταιρεία Κλάιστ. Ωστόσο η Οικία Κλάιστ καταστράφηκε από πυρκαγιά τον Απρίλιο του 1945.

Στις 17 Οκτωβρίου 2013 εγκαινιάστηκε νέο κτήριο για το Μουσείο, με κόστος 5,4 εκατομμύρια ευρώ, στην ίδια πόλη.

## Παραπομπές


## Εξωτερικοί σύνδεσμοι
* 
*  

Μουσειο
Κλαιστ
Ράτσεμπουργκ

Το **Ράτσεμπουργκ** (, ) είναι πόλη του Σλέσβιχ-Χόλσταϊν στη Γερμανία, με πληθυσμό 14.552 κατοίκους το 2023. Η πόλη περιβάλλεται από 4 λίμνες και οι ισθμοί που σχηματίζονται μεταξύ τους αποτελούν τις οδούς προσβάσεως προς το Ράτσεμπουργκ.

Το Ράτσεμπουργκ ιδρύθηκε τον 11ο αιώνα μ.Χ. με την ονομασία *Racisburg*.

## Παραπομπές


## Εξωτερικοί σύνδεσμοι
* 
*  

Κατηγορία:Πόλεις του Σλέσβιχ-Χόλσταϊν
Επίσκοπος Πολυστύλου Σωφρόνιος

Ο **Επίσκοπος Πολυστύλου Σωφρόνιος** (κατά κόσμον *Ιωάννης Γκουτζίνης*, Δράμα, 1967) είναι Έλληνας κληρικός και θεολόγος, ο οποίος υπηρετεί ως βοηθός επίσκοπος της Ιεράς Μητροπόλεως Ξάνθης και Περιθεωρίου.

## Βιογραφικά στοιχεία
Ο κατά κόσμον Ιωάννης Γκουτζίνης γεννήθηκε στην πόλη της Δράμας το 1967, με καταγωγή από το χωριό Μικρό Σούλι του νομού Σερρών. 

Σπούδασε θεολογία στη Θεολογική Σχολή του Αριστοτελείου Πανεπιστημίου Θεσσαλονίκης, όπου και πραγματοποίησε μεταπτυχιακές σπουδές με ειδίκευση στην ποιμαντική. Έχει παρακολουθήσει μαθήματα ποιμαντικής ψυχολογίας και έχει εργαστεί ως επισκέπτης ερευνητής του Πανεπιστημίου του Μπέρκλεϋ της Καλιφόρνια (1999-2000). Υπηρέτησε την στρατιωτική θητεία ως Δόκιμος Έφεδρος Αξιωματικός της Πολεμικής Αεροπορίας.

Το 1995 χειροτονήθηκε διάκονος και πρεσβύτερος από τον Μητροπολίτη Ξάνθης Παντελεήμονα και ακολούθως χειροθετήθηκε αρχιμανδρίτης. Υπηρέτησε ως ιεροκήρυκας της Ιεράς Μητροπόλεως Ξάνθης και Περιθεωρίου από το 1996 έως και το 2013. Έχει χρηματίσει ως ηγούμενος της Ιεράς Μονής Παναγίας Αρχαγγελιωτίσσης Ξάνθης και ως ηγούμενος της Ιεράς Μονής Παμμεγίστων Ταξιαρχών Ξάνθης. Από το 2003 υπηρετεί ως εκπαιδευτικός στη εκκλησιαστική και στη μέση εκπαίδευση. Είναι πιστοποιημένος επαιδευτής δια βίου μάθησης του Ιδρύματος Ποιμαντικής Επιμόρφωσης της Ιεράς Αρχιεπισκοπής Αθηνών, ενώ έχει εργασθεί και ιεραποστολικά στην Ιερά Επισκοπή Μπουκόμπας και Δυτικής Τανζανίας, ως διδάσκαλος στην Ιερατική Σχολή Μπουκόμπας αλλά και στη Θεολογική Σχολή «Άγιος Αθανάσιος ο Αθωνίτης» της Ιεράς Μητροπόλεως Κινσάσας.

Το 2013, ο Μητροπολίτης Παντελεήμων τον διόρισε Πρωτοσύγκελλο της Μητροπόλεως. Το 2014 έλαβε το οφίκκιο του Αρχιμανδρίτη του Οικουμενικού Θρόνου, από τον Οικουμενικό Πατριάρχη Βαρθολομαίο.

Στις 4 Οκτωβρίου 2024, η Ιεραρχία της Ιεράς Συνόδου της Εκκλησίας της Ελλάδος, τον εξέλεξε τιτουλάριο επίσκοπο Πολυστύλου, βοηθό της Ιεράς Μητροπόλεως Ξάνθης και Περιθεωρίου. Στις 19 Οκτωβρίου του ιδίου έτους, χειροτονήθηκε στον επισκοπικό βαθμό στον Ιερό Μητροπολιτικό Ναό Τιμίου Προδρόμου Ξάνθης από τον Μητροπολίτη Παντελεήμονα. Πέντε ημέρες αργότερα, έδωσε τη νενομισμένη διαβεβαίωση ως βοηθός επίσκοπος της Μητροπόλεως.

## Παραπομπές

Πολυστύλου Σωφρόνιος
Πολυστύλου Σωφρόνιος
Κύκλος Fuhrmann

Στην γεωμετρία, ο **κύκλος Fuhrmann** ενός τριγώνου είναι ο κύκλος με διάμετρο το ευθύγραμμο τμήμα που συνδέει το ορθόκεντρο του τριγώνου και σημείο Νάγκελ του.

Φέρει το όνομα του Γερμανού μαθηματικού Wilhelm Fuhrmann, που δημοσίευσε για αυτόν τον κύκλο το 1890.

Το κέντρο του λέγεται **κέντρο Fuhrmann**, συμβολίζεται ως {\rm F}_u και είναι το σημείο {\rm X}_{} στην λίστα .

## Ιδιότητες
* Έστω \rm A',B',\Gamma' τα δεύτερα σημεία τομής του κύκλου με τα ύψη του τριγώνου. Τότε 
::\rm AA' = BB' = \Gamma\Gamma' = \rho,
:όπου \rho η ακτίνα του εγγεγραμμένου κύκλου του τριγώνου. 
* (**[[Τρίγωνο Fuhrmann]]**) Τα συμμετρικά των μεσών των ελλασσόντων τόξων που αντιστοιχούν στις πλευρές του τριγώνου ανήκουν στον κύκλο Fuhrmann. 
* Η ακτίνα του κύκλου είναι ίση με την απόσταση μεταξύ του περικέντρου \rm O και του εγκέντρου \rm I.
* Το \rm OI είναι παράλληλο στο \rm HN_a.
* To παραλληλόγραμμο \rm OIF_uN_a έχει το κέντρο Spieker του τριγώνου ως κέντρο του.
* To παραλληλόγραμμο \rm OIHF_u έχει το κέντρο του κύκλου του Όιλερ του τριγώνου ως κέντρο του.

## Μετρικές σχέσεις

Η ακτίνα του κύκλου Fuhrmann ενός τριγώνου με πλευρές \alpha,\beta,\gamma δίνεται από τον τύπο
: R\sqrt{\frac{\alpha^3-\alpha^2\beta-\alpha\beta^2+\beta^3-\alpha^2\gamma+3\alpha\beta\gamma-\beta^2\gamma-\alpha\gamma^2+\gamma^3}{\alpha\beta\gamma}},
όπου R η ακτίνα του περιγεγραμμένου του κύκλου.

## Δείτε επίσης
* Τρίγωνο Fuhrmann
* Σημείο Νάγκελ
* Ορθόκεντρο τριγώνου

## Παραπομπές


Κατηγορία:Τρίγωνα
Τρίγωνο Fuhrmann

Στην γεωμετρία, το **τρίγωνο Fuhrmann** ενός τριγώνου έχει ως κορυφές τα συμμετρικά των μεσών των ελλασσόντων τόξων που αντιστοιχούν στις πλευρές του τριγώνου.

Πιο συγκεκριμένα, σε ένα τρίγωνο \rm AB\Gamma θεωρούμε τα μέσα \rm M_1, M_2, M_3 των τόξων που αντιστοιούν στις πλευρές του τριγώνου \rm B\Gamma, \Gamma A και \rm AB του τριγώνου. Έστω \rm M_1', M_2', M_3' τα συμμετρικά τους ως προς τις πλευρές \rm B\Gamma, \rm \Gamma A και \rm AB του τριγώνου. Το τρίγωνο \rm  M_1'M_2'M_3' είναι το τρίγωνο Fuhrmann του \rm AB\Gamma.

Φέρει το όνομα του Γερμανού μαθηματικού Wilhelm Fuhrmann, που δημοσίευσε για αυτό το τρίγωνο και τον περιγεγραμμένο του κύκλου (επίσης γνωστό ως κύκλο Fuhrmann) το 1890.

## Ιδιότητες
* Ο περιγεγραμμένος κύκλος του τριγώνου Fuhrmann είναι ο κύκλος Fuhrmann. 
* Το τρίγωνο Fuhrmann είναι όμοιο με το \rm M_1M_2M_3. 

## Μετρικές σχέσεις
Οι πλευρές \alpha', \beta', \gamma' του τριγώνου Fuhrmann είναι ίσες με 
:\alpha' = \sqrt{\frac{4 \tau (\tau - \alpha)}{\beta\gamma}} \cdot {\rm OI}, \beta' = \sqrt{\frac{4 \tau (\tau - \beta)}{\gamma\alpha}} \cdot {\rm OI}, και  \gamma' = \sqrt{\frac{4 \tau (\tau - \gamma)}{\alpha\beta}} \cdot {\rm OI},
όπου \tau είναι η ημιπερίμετρος του τριγώνου.

## Εμβαδόν

Το εμβαδόν του τριγώνου Fuhrmann είναι ίσο με
:{\rm E} = \frac{(\alpha + \beta + \gamma) \cdot {\rm OI}^2}{4R}.
όπου R η ακτίνα του περιγεγραμμένου κύκλου του τριγώνου.

## Δείτε επίσης
* Κύκλος Fuhrmann

## Παραπομπές


Κατηγορία:Τρίγωνα